Diari Oficial de la Generalitat Valenciana


Sumari del DOGV 9463, del 04-11-2022 (2022/9952)

RESOLUCIÓ de 26 d'octubre de 2022, del director general de Centres Docents, per la qual es fixa la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9952


Data del document
:   26-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * organització de l'ensenyament

RESOLUCIÓ de 26 d'octubre de 2022, del director general de Centres Docents, per la qual es fixa la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius. [2022/9952]  
Antecedents de fet  
  
Als efectes del que determina l'article 16 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, es fa necessari establir, per a la continuïtat dels concerts educatius, en l'àmbit competencial de la Conselleria d'Educació, Cultura i Esport, la relació mitjana alumnat/professorat per unitat escolar en els centres privats concertats.  
  
  
Fonaments de dret  
  
El Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix, en l'article 16, que pel concert educatiu el titular del centre s'obliga a tindre en funcionament el nombre total d'unitats escolars corresponent al nivell o nivells d'ensenyament objecte del concert. Així mateix, s'obliga a tindre una relació mitjana alumnat/professorat per unitat escolar no inferior a la que l'Administració determine tenint en compte l'existent per als centres públics de la comarca, municipi, o, si escau, districte en el qual estiga situat el centre.  
  
Mitjançant el Decret 6/2017, de 20 de gener, del Consell, s'aprova el Reglament de concerts educatius en la Comunitat Valenciana i es convoca el procés general d'accés o renovació.  
El Reglament de concerts educatius en la Comunitat Valenciana estableix en l'apartat 1 de l'article 14 que la direcció general competent en matèria de planificació educativa, a la vista de les dades d'escolarització, i tenint en compte la ràtio existent en els centres públics de la comarca, municipi o districte, fixarà i publicarà anualment i abans de l'1 de març, per a cada municipi, la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius.  
  
Amb aquesta finalitat, i fent ús dels mitjans informàtics de gestió del sistema educatiu, s'ha procedit a extraure la informació relativa a les dades d'escolarització per municipis, tal com estableix l'article 14 del Reglament de concerts educatius en la Comunitat Valenciana. Per als càlculs del segon cicle d'educació infantil i educació primària no s'han tingut en compte les dades relatives a centres rurals agrupats. A més, per als càlculs d'educació primària i educació secundària obligatòria no s'han tingut en compte les unitats específiques d'educació especial en centres ordinaris ni les unitats dels centres específics d'educació especial. En tots els casos la relació mitjana alumnat/professorat mínima ha sigut determinada restant dos punts a la dada obtinguda respecte dels centres públics de cada municipi.  
  
Per tot això, i en virtut de les facultats que em confereix el Reglament de concerts educatius en la Comunitat Valenciana aprovat pel Decret 6/2017, de 20 de gener, del Consell, així com de les competències conferides per l'article 84 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que assumeix les competències referides en l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Únic  
La relació mitjana alumnat/professorat mínima per unitat escolar en els nivells concertats de segon cicle d'Educació Infantil, en Educació Primària, en Educació Secundària Obligatòria, als efectes del que estableix l'article 16 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, serà l'establida en l'annex I d'aquesta resolució per als municipis d'Alacant, en l'annex II per als municipis de Castelló i en l'annex III per als municipis de València. Únicament es consignen les localitats on hi ha centres privats amb unitats concertades en les etapes de segon cicle d'educació infantil, educació primària i educació secundària obligatòria.  
  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que no posa fi a la via administrativa, es podrà interposar un recurs d'alçada davant la Secretaria Autonòmica d'Educació i Formació Professional en el termini d'un mes, a comptar des de l'endemà de publicar-se, o directament un recurs contenciós administratiu davant del jutjat contenciós competent, en el termini de dos mesos a comptar des de l'endemà de publicar-se.  
  
  
València, 26 d'octubre de 2022.- El director general de Centres Docents: José Joaquín Carrión Candel.